На основу члана 57. Закона о спорту Републике Српске („Службени гласник Републике Српске“, број 79/20) и члана 16. Закона о удружењима и фондацијама РС („Службени гласник Републике Српске“ бр. 52/01 и 42/05), Скупштина Подручног фудбалског савеза Приједор надлежна по члану 24. став 2 алинеја 2. на сједници одржаној дана 31.01.2024. године у Приједору, усвојила је

***СТАТУТ ПОДРУЧНОГ ФУДБАЛСКОГ САВЕЗА ПРИЈЕДОР***

**1. ДЕФИНИЦИЈА ТЕРМИНА**

ФИФА : Federation Internationale de Football Association

(Међународни фудбалски савез)

УЕФА: Union des Associations Europeenes de Football

(Европска фудбалска унија)

ИФАБ: International Football Association Board

(Међународни фудбалски борд)

ФСБиХ: Фудбалски савез Босне и Херцеговине који се састоји од два

фудбалска савеза на нивоу ентитета и представља фудбалски савез, као члана међународних фудбалских тијела

(ФИФА - е и УЕФА - е)

Савез: Фудбалски савез Републике Српске.

Савези: Два фудбалска савеза организована на нивоу ентитета и

службено призната за осниваче и чланове ФСБиХ, односно Фудбалски савез Републике Српске и Ногометни - **Фудбалски** савез Федерације Босне и Херцеговине.

Асоцијације: Седам Подручних фудбалских савеза организованих на

регионалном принципу, службено признатих, као чланови Фудбалског савеза Републике Српске у складу са овим Статутом и **Статутом НС/ФСБиХ**.

Службеник: Сваки члан Комисије или Одбора, и појединци као што су

судије, тренери и други појединци, одговорни за техничка, административна и медицинска питања у ФСРС, лигама или Клубовима

Играч: Сваки фудбалер регистрован у складу са важећим

ФИФА – ним одредбама

Организовани

фудбал: Фудбал који је под контролом ФИФА – е и који се организује у складу са правилима игре.

Скупштина: Највише законодавно тијело ФСРС.

Извршни одбор: Извршни орган ФСРС

Члан: Правно или физичко лице које је Скупштина примила

у чланство ФСРС

Редовни

судови: Редовни судови у БиХ, који рјешавају спорове

у надлежношћу прописиним у складу са Уставом БиХ и РС, и другим Законима БиХ и РС

Арбитражни

суд: Независни и непристрасни Арбитражни суд који су основала

који дјелује умјесто редовног суда у оквиру дјелокруга рада и надлежности, а основан у складу са позитивним законским прописима

ЦАС: Међународни суд у спорту у Лозани (Швајцарска)

***2. ОПШТЕ ОДРЕДБЕ***

***Подручје примјене***

Члан 1.

Овим Статутом, а у складу са законом, уређују се сљедећа питања: назив и сједиште ПФС Приједор, скраћени назив, адреса, печат, циљеви и задаци, права и дужности удружених чланова, тијела ФСРС, начин избора и опозива, трајање мандата, надлежности, правила гласања, кориштења и располагање средствима ПФС Приједор, јавност рада, заступање, рјешавање спорова, престанак рада ПФС Приједор и располагање средствима, финансијским изворима, измјене и допуне Статута и друга питања утврђена Законом.

**Правни статус**

**Члан 2.**

 Подручни фудбалски савез Приједор (у даљем тексту: ПФС Приједор) настао удруживањем градских и општинских фудбалских савеза и других асоцијација са подручја општина: Приједор, Нови Град, Козарска Дубица, Оштра Лука, Костајница, Дрвар и Крупа на Уни.

 ПФС Приједор је невладино, неполитичко, независно спортско Удружење од јавног интереса које је основано удруживањем општинских и градских фудбалских савеза у циљу унапређења фудбала у РС и БиХ.

 ПФС Приједор је у складу са својим карактером, организацијом и циљевима, фудбалска асоцијација на нивоу РС и БиХ, са задатком да организује и промовише фудбалски спорт у РС и БиХ, у складу са овим Статутом, Одлукама Скупштине и УО ПФС Приједор, као и Статутом и прописима ФСРС, ФС БиХ, прописима, директивама и Одлукама ФИФА- е и УЕФА-е.

**Назив, сједиште и обиљежја**

### **Члан 3.**

1. Назив спортског удружења је Подручни фудбалски савез Приједор (скраћено ПФС Приједор)
2. Сједиште ПФС Приједор је у Приједору, улица Краља Александра 33.
3. ПФС Приједор има свој правоваљано регистрован грб, заставу, печат и штамбиљ у складу са позитивним законским прописима.
4. Застава ПФС Приједор је бијела са знаком - амблемом ПФС Приједор у средини.
5. Знак ПФС Приједор је троуглог облика са испупченим крацима у горњем дијелу.

Цијела површина знака је испуњена заставом Републике Српске. У црвеном пољу с лијеве стране је уцртана фудбалска лопта, у плавом пољу је натпис ПФС Приједор, а у бијелом пољу 1994. година.

1. ПФС Приједор има свој жиро - рачун, штамбиљ и печат.

Печат је округлог облика са натписом, ћириличним писмом унутар круга:

 Подручни фудбалски савез Приједор - Приједор

 Штамбиљ савеза је правоугаоног облика са натписом из става 2. овог члана.

 **Правни субјективитет, језици и обавезе**

### **Члан 4.**

1. ПФС Приједор има својство правног лица, са правима и обавезама утврђеним важећим законом и овим Статутом.
2. ПФС Приједор се уписује у регистар надлежног министарства РС у складу са позитивним законским прописима.
3. ПФС Приједор за преузете обавезе одговара сопственом имовином (потпуна одговорност).
4. ПФС Приједор има свој банковни рачун.
5. Службени језици ПФС Приједор су они језици који су дефинисани Уставом РС и БиХ, уз равноправну употребу ћириличног и латиничног писма.
6. ПФС Приједор је члан ФСРС. У складу са тим он преузима обавезу:

а) да поштује принципе лојалности, интегритета, и спортског духа у складу са правилима фер плеја,

б) да се придржава важећих Правила игре, како их је усвојио ИФАБ и Правила игре за мали фудбал и Правила игре за фудбал на пијеску, која је објавио Извршни одбор ФИФА-е.

в) да се придржава Статута, прописа и директива ФСРС, ФС БиХ, као и одлука донесених у оквиру тих организација, ако је у доношењу истих учествовао потребан број представника из ПФС Приједор, те осигуравање да те одлуке поштују и сви његови чланови,

г) да признаје надлежности Арбитражног суда за спорт (ЦАС) у Лозани (Швајцарска) како је наведено у релевантним одредбама Статута ФС БиХ,

д) да учествује у такмичењима која организује ФС БиХ, ФСРС, ПФС Приједор, у складу са одговарајућим такмичарским прописима, те посебно плаћање тражених котизација,

ђ) да ће све спорове који произађу из примјене његовог Статута или прописа, или у вези са истима, подносити искључиво пред независни и непристрасни арбитражни суд, основан у складу са позитивним законским прописима, који ће донијети коначно рјешење спора,

е) да своје активности води независно и осигура да те активности не буду под утицајем трећих лица, те да усвоји процедуру која гарантује потпуну независност избора или именовања чланова статутарних тијела ПФС Приједор.

ф) да осигура да ће његови чланови, клубови, играчи, службена лица, заступници утакмица и заступници играча, путем својих статута, лиценци, регистрација или неког другог писаног документа, пристати да:

- поштује члан 5. овог Статута, у погледу неутралности и недискриминације.

- све спорове који су резултат или произилазе из примјене Статута ФС БиХ, прописа, директива или одлука донесених на основу Статута или у вези са било каквим уговором, у последњој инстанци износе пред искључиву надлежност независног и непристрасног арбитражног суда, конкретно ЦАС-а у Лозани, како је то наведено релевантним одредбама ФИФА и УЕФА статута, док прописима Босне и Херцеговине не буде установљен одговарајући арбитражни суд на територији Босне и Херцеговине, који испуњава минималне захтјеве ФИФА и УЕФА. ЦАС ће давати коначна рјешења таквих спорова без учешћа редовног суда, осим ако то није експлицитно забрањено важећим законодавством у Босни и Херцеговини.

**Неутралност и недискриминација**

**Члан 5.**

1. ПФС Приједор је неутралан у полтичким и вјерским питањима.

2. Дискриминација било које врсте, против неке земље, приватног лица или групе на основу етничког поријекла, пола, језика, политике или било ког другог разлога, строго је забрањена и може се санкционисати суспензијом, искључењем или другим дисциплинским мјерама.

**Правила игре**

**Члан 6.**

1. ПФС Приједор и сваки његов члан играју организовани фудбал у складу са Правилима игре које је издао ИФАБ, или Правилима игре за мали фудбал и фудбал на пијеску, које је издао Извршни комитет ФИФА.
2. Само ИФАБ или Извршни комитет ФИФА могу прописати или измијенити одговарајућа Правила игре.

**Играчи, судије, тренери, медицинско особље, службена лица и други учесници у организованом фудбалу**

**Члан 7.**

1. Статус играча и одредбе о њиховом трансферу уређује Управни одбор у складу са важећим ФИФА-иним Прописима о статусу и трансферу играча.
2. Управни одбор уређује регистрацију играча, судија, тренера, медицинског особља, службених лица, као и других појединаца који учествују у организованом фудбалу. Услови такве регистрације могу подразумијевати и испуњавање одрђеног школовања, обуке, и/или медицинских тестова у складу са овим Статутом и Статутом ФС РС и ФС БиХ.

**Циљеви и задаци**

 **Члан 8.**

1. Циљеви ПФС Приједор су слиједећи:

а) да се бави свим питањима која се односе на фудбал на цијелој територији подручја ПФС Приједор;

б) да непрестано унапређује све врсте фудбала и да га уређује и контролише на цијелој териоторији ПФС Приједор, у смислу фер плеја и његових уједињавајућих, образовних, културних и хуманитарних вриједности, нарочито кроз омладинске и развојне програме;

**в)** да организује такмичење у организованом фудбалу у свим његовим облицима на нивоу ПФС Приједор, тако што ће, гдје год је то потребно дефинисати територијалну надлежност Општинских или Градских фудбалских савеза који га чине;

г) да одржава контакте и да сарађује са ФС РС и ФС БиХ, а путем ФС БиХ са ФИФА-ом и УЕФА-ом, као и са фудбалским клубовима који су њихови чланови;

д) да штити и поштује права и интересе својих чланова и да рјешава спорове међу њима;

ђ) да унапређује фудбал у духу мира и фер плеја, без икакве дискриминације;

е) да поштује принципе лојалности, интегритета и спортског духа у складу са принципима фер плеја;

**ж)** да спријечава све методе или праксе које угоржавају интегритет утакмица или такмичења или увећавају злоупотребу ПФС Приједор;

з) да контролише или надзире пријатељске утакмице свих облика, које се играју на територији ПФС Приједор;

и) да организује и прати суђења на подручју ПФС Приједор и дефинише подручје надлежности делегиране Општинским и Градским фудбалским савезима;

ј) да осигура изрицање дисциплинских мјера које су прописала одговарајућа правна тијела ПФС Приједор;

2. Као дио горе дефинисаних циљева, ПФС Приједор је одговоран за слиједеће:

а) да руководи свим такмичењима која се организују на нивоу ПФС Приједор и да дефинише услове њихове организације;

**б)** дефинише опште принципе по којима се врши организација и администрација фудбала у ПФС Приједор;

в) учешће у такмичењима, организација и руковођење свим репрезентативним селекцијама у ПФС Приједор;

г) одржавање контаката са ФС РС, ФС Федерације БиХ и ФС БиХ, а путем ФС БиХ са ФИФА и УЕФА, и по потреби, предлагање представника у тијела тих организација;

д) дефинисање овлаштења која се додјељују Општинским и Градским фудбалским савезима или било којем удружењу на нивоу ПФС Приједор, као и њихова права и обавезе;

ђ) осигурава да његови укључени чланови могу доносити све одлуке по било којем питању везаном за чланство независно од било ког вањског тијела;

е) осигурава да ниједно физичко ни правно лице (укључујући холдинге и подружнице) не врши контролу у више од једног клуба кад год би могао бити угрожен интегритет неке утакмице или такмичења.

**3.ЧЛАНСТВО**

##### Чланови ПФС Приједор

### **Члан 9.**

1. **Чланови ПФС Приједор су:**
	* Општински фудбалски савез Козарска Дубица
	* Градски фудбалски савез Приједор
	* Градски фудбалски савез Нови Град

 2. Одлуку о формирању Подручног фудбалског савеза доноси Скупштина ФСРС, на приједлог Управног одбора ФСРС, а на иницијативу Градских - Општинских фудбалских савеза и клубова.

3. Подручни фудбалски савез је територијални савез, за подручје више општина, или Градских - Општинских фудбалских савеза одређених Одлуком Управног одбора ФС РС. Чланови подручног савеза могу бити асоцијације клубова, као и појединаца (тренери,судије и др.) организовани у форми удружења**,** уколико испуњавају услове из овог Статута.

4. Подручни фудбалски савез у остваривању својих циљева и задатака самостално уређује своју унутрашњу организацију и рад, организују и воде такмичење Подручне фудбалске лиге и остварују друге задатке савеза на територији Подручног фудбалског савеза, учествују у избору представника у органе савеза, врши избор органа свога савеза.

5. Организација и рад Подручног фудбалског савеза уређује се Статутом савеза који мора бити у складу са Статутом ФСРС.

6. У оквиру Подручног фудбалског савеза могу се формирати Општински - Градски фудбалски савези. Одлуку о формирању доноси Извршни одбор ФСРС, а на основу приједлога Управног одбора Подручног фудбалског цавеза коме територијално припада Општински - Градски фудбалски савез.

7. Општински фудбалски савез је основни територијални савез за територију једне или више општина. Клубови и удружења на одређеној територији су чланови Општинског фудбалског савеза. Одлуке Општинског фудбалског савеза су обавезујуће за чланове са територије савеза.

Општински фудбалски савез се може основати ако има најмање шест клубова који се редовно такмиче у сталном фудбалском такмичењу, ако има асоцијације појединаца (тренери,судије и др.) у форми удружења и уколико испуњава услове из овог Статута. Општински фудбалски савез самостално уређује своју организацију и рад, доноси и остварује програм развоја фудбалског спорта на својој територији, организује и води такмичење Општинских фудбалских лига, организује Радничке спортске игре, лиге ветерана, лиге-турнире у малом фудбалу, школске, студентске игре, КУП општине и друга такмичења на територији савеза, остварује задатке савеза на територији општине, даје мишљења и приједлоге по питању рада Подручног фудбалског савеза и ФСРС, учествује у избору представника за органе Подручног фудбалског савеза, врши избор органа Општинског фудбалског савеза и остварују друга права и обавезе на својој територији.

8. Градски фудбалски савез је територијални савез за територију града.

Градски фудбалски савез се може основати ако има најмање шест клубова који се редовно такмиче у сталном фудбалском такмичењу, ако има асоцијације појединаца (тренери,судије и др.) у форми удружења и уколико испуњава услове из овог статута. Одлуке Градског фудбалског савеза су обавезујуће за чланове са територије савеза. Градски фудбалски савез самостално уређује своју организацију и рад, доноси и остварује програм развоја фудбалског спорта на својој територији, организује и води такмичење Општинских фудбалских лига, организује Радничке спортске игре, лиге ветерана, лиге-турнире у малом фудбалу, школске, студентске игре, КУП општине и друга такмичења на територији савеза, остварује задатке савеза на територији града, даје мишљења и приједлоге по питању рада Подручног фудбалског савеза, учествује у избору представника за органе Подручног фудбалског савеза и ФСРС, врши избор органа Градског фудбалског савеза и остварују друга права и обавезе на својој територији.

9. Одлуке и ставови органа Фудбалског Савеза Републике Српске су обавезујући за органе Подручног фудбалског савеза и органе Општинских - Градских фудбалских савеза.

10. Општи акти ФСРС, Подручних, Градских и Општинских фудбалских савеза и осталих организација су Статути, правилници, пословници, препоруке и сл.

11. Највиши орган ФСРС и њених асоцијација је Скупштина.

 Мандат Скупштине по правилу траје четири године.

12. Асоцијације клубова, као и појединаца (тренера, судија и др) организовани у форми удружења су стручни или интересни облици окупљања.

 13. Фудбалски клуб је основна организација основана у насељу или дијелу насеља, граду, предузећу или другој средини, у којој се обавља фудбалска дјелатност.

 Организација у дјелатности фудбалског клуба утврђује се Статутом.

 Фудбалски клуб се организује у облику спортског удружења које се може основати и као предузеће које се бави фудбалском и ванфудбалском дјелатности.

**14.** Фудбалски клуб као основна организација којом се обавља фудбалска дјелатност у оквиру ПФС Приједор, може промијенити чланство у припадајућем ПФС односно преласком са територије једног ПФС у други ПФС , искључиво путем обраћања Скупштини надлежног припадајућег територијалног ПФС, која одлучује о упућеном захтјеву.

Приликом обраћања Скупштини подносилац захтјева мора поштовати одредбе члана 14.Статута ПФС Приједор.

15. Уколико је фудбалски клуб као подносилац захтјева незадовољан одлуком Скупштине ПФС, може се обратити Скупштини ФСРС као другостепеном органу у року од 30 дана од дана доношења Одлуке Скупштине ПФС.

##### Пријем у чланство

##### Члан 10.

##### Скупштина ПФС Приједор, на основу препоруке Управног одбора ПФС Приједор, прима у чланство и врши суспензију или искључује из чланства било којег члана ПФС Приједор.

1. Свако правно или физичко лице које жели постати члан ПФС Приједор мора се писмено пријавити Генералном секретаријату, који подноси писмени извјештај Управном одбору.
2. Захтјев садржи:

а) примјерак законски важећег Статута и прописа, оснивачки документ и доказ о регистрацији код надлежног државног органа,

б) изјаву да ће све домаће утакмице играти на територији ПФС Приједор, РС и БиХ,

в) изјаву да се подносилац обавезује да ће увијек поштивати Статут, прописе и директиве и одлуке ПФС Приједор, ФСРС, ФС БиХ, ФИФА и УЕФА, те осигурати да их поштују сви његови чланови, клубови, службена лица, играчи и тренери,

г) изјаву да је подносилац пријаве сагласан да се придржава важећих Правила фудбалске игре која је објавио ИФАБ, као и Павила игре за мали фудбал и фудбал на пијеску, која је објавио Извршни одбор ФИФА,

д) изјаву да признају надлежност Арбитражног суда (ЦАС) у Лозани (Швајцарска), како је наведено у релевантним одредбама Статута ФИФА и Статута УЕФА,

ђ) изјаву да ће у последњој инстанци сви спорови домаћег карактера који су резултат или произилазе из примјене Статута ФС БиХ, прописа, директива или одлука донесених на основу Статута или у вези са било каквим уговором, у последњој инстанци износе пред искључиву надлежност назависног и непристрасног арбитражног суда, конкретно ЦАС-а у Лозани, како је то наведено релевантним одредбама ФИФА и УЕФА статута, док прописима БиХ не буде установљен одговарајући арбитражни суд на територији БиХ, који испуњава минималне захтјеве ФИФА и УЕФА.

ЦАС ће давати коначна рјешења таквих спорова без учешћа редовног суда, осим ако то није експлицитно забрањено важећим законодавством у БиХ,

е) изјаву којом се показује да законски основ подносиоца захтјева за чланство у ФС РС, без обзира на своју правну структуру, гарантује да је у стању да своје одлуке доноси независно од било којег вањског тијела,

ж) досије који садржи детаље о организационој структури подносиоца захтјева

(нпр. број клубова, играча, службених лица, судија, тренера, имовине и тијела итд.),

з) листу својих службеника, наводећи оне који су овлаштени потписници са правом извршења правно обавезујућих споразума са трећим странама,

и) изјаву да се подносилац захтјева слаже да ће организовати и учествовати у пријатељским утакмицама само уз претходну сагласност ПФС Приједор, ФСРС и ФС БиХ,

ј) примјерак записника са задње Скупштине подносиоца захтјева, или са његовог оснивачког састанка,

к) изјаву да ће подносилац захтјева осигурати да се његови чланови, клубови, играчи, тренери, медицинско особље и други, придржавају захтјева наведених под горњим тачкама путем статута, регистрације, лиценце или неког другог писаног или потписаног документа.

4. Асоцијације појединаца (као што су тренери, судије и сл.) надаље морају своје активности организовати на цијелој територији БиХ и то навести у својој пријави.

5. Асоцијације или групе клубова надаље морају дати изјаву да нити једно правно или физичко лице (укључујући холдинг компаније и подружнице) нема контролу над више од једним клубом или групом, кад год би интегритет било које утакмице или такмичења могао бити угрожен.

###### **Захтјев и процедура пријема у чланство**

**Члан 11.**

1. Управни одбор Скупштину извјештава да ли подносилац захтјева испуњава услове утврђене овим Статутом за пријем у чланство.
2. Подносилац захтјева може изнијети Скупштини разлоге за своју пријаву у чланство.
3. ПФС Приједор је у складу са Законом о спорту РС обавезан да прими у чланство лица која испуњавају услове одређене овим Статутом за пријем у чланство.
4. Скупштина на основу извјештаја Управног одбора доноси коначну одлуку о пријему у чланство.

###### **Права чланова**

**Члан 12.**

1**.** Чланови имају слиједећа права :

а) да учествују у раду Скупштине ПФС Приједор да унапријед добију њен дневни ред, да буду позвани на Скупштину ПФС Приједор, те да остварују право гласа путем својих представника у Скупштини

б) да дају приједлоге тачака дневног реда у дневни ред Скупштине

в) да номинују кандидате за избор у сва тијела ПФС Приједор

г) да буду обавијештени о пословима ПФС Приједор, кроз његова званична тијела

д) да учествује у такмичењима (ако је то примјењиво) и другим спортским активностима које организује ПФС Приједор, ФСРС и ФС БиХ

ђ) да остварује сва друга права која произилазе из Статута и прописа ПФС Приједор

2. Остваривање ових права подлијеже другим одредбама Статута и важећих прописа.

**Дужности чланова**

**Члан 13.**

1. Чланови имају слиједеће дужности:

а) да у потпуности и увијек поштује Статут, прописе, директиве и одлуке тијела ФС РС, као и одлуке ЦАС-а донесене по жалби на основу Статута ФС БиХ

б) да учествује у такмичењима које организује ПФС Приједор ( ако је то примјењиво)

в) да плаћају чланарину и друге накнаде, како дефинише ПФС Приједор

г) да усвоје статутарну одредбу која прецизира да члан, као и његови придружени чланови, клубови, службена лица, играчи, тренери и др. морају:

- придржавати се Статута, прописа, директива ПФС Приједор, ФСРС, ФС БиХ, ФИФА-е, УЕФА-е, као и одлука других тијела

- поштивати принципе лојалности, интегритета, спортског духа и фер плеја

- поштивати Правила фудбалске игре која је објавио ИФАБ, као и правила игре за мали фудбал и фудбал на пијеску, која је објавио Извршни одбор ФИФА

- признавати ЦАС као независни и непристрасни арбитражни суд за државна и међународна питања, како је то дефинисано овим Статутом, као и Статутима ФС РС, ФС БиХ, ФИФА, УЕФА, те прихватити сваку одлуку ЦАС-а.

Избјегавати било какав облик дискриминације, како је то дефинисано чланом 5. овог Статута

* осигурати да њихово извршно тијело буде слободно изабрано, те да њихова статутарна тијела буду бирана или именована на потпуно независан начин, без утицаја трећих лица
* осигурати да изабрани делегати или замјенски делегати за Скупштину имају дужност да присуствују редовној или ванредној Скупштини
* осигурати да именовани или изабрани чланови или замјенски чланови неког статутарног тијела ПФС Приједор имају дужност да присуствују састанцима на које су позвани
* осигурати да клубови могу све своје одлуке доносити независно од трећих лица и без обзира на корпоративну струку коју је клуб изабрао, те узимајући у обзир прописе о заштити интегритета такмичења

д) да своје послове воде независно и да осигурају да њихови послови нису под утицајем трећих лица

ђ) да одржавају изборну Скупштину у истој години када и ПФС Приједор, а између 30 и 60 дана прије датума изборне Скупштине ПФС Приједор

е) да осигурају да је мандат њихових предсједника максимално четири године

ж) да поштује и унапређује јединство ПФС Приједор

з) да не одржавају било какве контакте са савезним члановима ФИФА и УЕФА без претходног одобрења ПФС Приједор,ФСРС, ФС БиХ, исто важи за било који клуб који је суспендован или искључен из ФИФА или УЕФА, укључујући придружене чланове

и) да својим Статутима утврде услове за пријем у чланство

ј) да се у потпуности придржавају свих других дужности које произилазе из овог Статута и других прописа.

1. Систем фудбалских такмичења за територију ПФС Приједор одређује се актима ПФС Приједор.

Највиши степен такмичења на територији ПФС Приједор је Четврта лига.

Општински – Градски фудбалски савези руководе такмичењима на свом подручју у складу са одговарајућим актима о систему такмичења које доноси ПФС Приједор.

1. ПФС Приједор има право и обавезе везане за такмичења у својој надлежности.

У складу са прописима ПФС Приједор и ФС РС, има и обавезу да:

а) региструје клубове и појединце (играче, судије, тренере) и воде евиденцију о њима

б) одобравају стадионе и друге фудбалске објекте, који су смјештени на њиховој територији и налазе се у њиховој надлежности.

4. ПФС Приједор обавезује се да ће блиско сарађивати са ФСРС у циљу развоја и унапређења фудбала на свим нивоима, као и на организацији такмичења на нивоу ПФС Приједор и ФСРС.

5. ПФС Приједор може додијелити горе наведена права и дужности у надлежности градским – општинским савезима, уз сагласност ФСРС.

6. Ако било који члан прекрши горе наведене дужности, то може довести до санкција предвиђених овим Статутом. Надлежна правна тијела ПФС Приједор могу изрећи даљње санкције.

**Повлачење из чланства и распуштање члана**

**Члан 14.**

1. Члан може иступити из чланства у ПФС Приједор и њеним асоцијацијама на крају фискалне године под условом да о томе обавијести савез најмање 6 мјесеци унапријед. О иступању из чланства обавјештава се Секретаријат надлежног савеза и то препорученом поштом.
2. Иступање не ослобађа члана који жели да иступи од обавезе плаћања свих његових финансијских обавеза према ПФС Приједор, ФСРС и ФС БиХ, и другим члановима ПФС Приједор, ФСРС и ФС БиХ.
3. Иступање има за посљедицу губитак статуса члана ПФС Приједор, ФСРС и ФС БиХ са свим његовим правима, с тренутним дејством.
4. Исте посљедице важе и у случају распуштања неког члана ПФС Приједор.

#####

##### Суспензија

**Члан 15.**

1. Скупштина је одговорна за суспензију свог члана. Управни одбор, може, суспендовати члана за тешко кршење својих обавеза из чланства, и таква одлука одмах ступа на снагу. Суспензија је на снази до слиједеће Скупштине, осим ако је у међувремену не укине Управни одбор.
2. Суспензија се потврђује на слиједећој Скупштини, ако јој подршку даје најмање трочетвртинска већина свих изабраних делегата у Скупштини. Ако се не потврди, суспензија се аутомаски укида.
3. Суспендовани члан губи своја права из чланства.
4. Суспендовани члан задржава своје дужности, у складу са чланом 13. овог Статута.
5. Правна тијела могу изрећи даље санкције.

**Искључење**

**Члан 16.**

1. Скупштина ПФС Приједор има право да искључи члана ПФС Приједор , ако тај члан:

а) не испуњава своје финансијске обавезе према ПФС Приједор

б) тешко и/или поновљено прекрши Статут, прописе, директиве или одлуке ФИФА, УЕФА; ФС БиХ, ФСРС, ПФС Приједор

в) озбиљно угоржава интересе и јединство ПФС Приједор, ФСРС, ФС БиХ.

2. Искључени члан губи сва своја права и дужности прописане Статутом, прописима, директивама и одлукама тијела ПФС Приједор.

 Суспендовани или искључени члан није ослобођен плаћања свих својих финансијских обавеза према ПФС Приједор, ФСРС, ФС БиХ, својих или обавеза својих других чланова.

**4. ПОЧАСНИ ПРЕДСЈЕДНИК И ПОЧАСНИ ЧЛАНОВИ**

**Члан 17.**

1. На приједлог Управног одбора, Скупштина може додијелити статус почасног предсједника или почасног члана. Тај статус додјељује се за посебне заслуге у фудбалу.
2. Почасни предсједници и почасни чланови могу присуствовати Скупштини у савјетодавном својству, али немају право гласа.

**5.ОРГАНИЗАЦИЈА**

**Члан 18.**

1. **ПФС Приједор има слиједеће тијела која доносе одлуке:**

a**.** Скупштина (законодавни орган)

б. Управни одбор (извршни орган)

в**.** Предсједник (представничко тијело)

г. Правна тијела (правосудно тијело)

д. Генерални Секретар (административно тијело)

ђ. Надзорни одбор (контролно тијело)

2. **ПФС Приједор има слиједећа консултативна тијела:**

 а. Сталне комисије

 б. Привремене комисије

1. При извршавању својих функција, сви чланови или консултативна тијела дужни су се придржавати ФИФА - иног етичког кодекса, као и овог Статута, прописа, директива и одлука које донесу тијела ПФС Приједор.

4. Члан било којег статутарног тијела ПФС Приједор дефинисаног у ставу 1. не може истовремено бити и члан било којег другог тијела ПФС Приједор, делегат Скупштине или члан ЦАС-а.

**5.** Члан таквих статутарних тијела ПФС Приједор не може учествовати у доношењу одлука по било којем питању у којем постоји или може настати сукоб интереса

1. Гласање путем опуномоћеника у неком статутарном тијелу није дозвољено.

 7. Сваки члан неког органа или тијела ПФС Приједор има један глас.

**Услови за статус члана тијела ПФС Приједор**

**Члан 19.**

1. Да би постао кандидат за неко статутарно тијело у ПФС Приједор, то лице мора испуњавати слиједеће услове. Он или она мора:

а) бити удружен у ПФС Приједор или у неки од његових статутарних тијела,

б) бити или изабран или именован од као члан статутарног тијела ОФС – ГФС или некога од његових статутарних тијела,

в) бити активан/активна члан у фудбалској организацији ПФС Приједор или у неком од његових статутарних органа,

г) бити држављанин РС и БиХ,

д) имати пребивалиште у РС и БиХ,

ђ) приложити биографију (ЦВ) која садржи информације о образовању, професионалним искуствима и активностима у фудбалској организацији,

е) поднијети доказ да нема изречену дисциплинску санкцију од стране дисциплинског органа ФС БиХ, ФСРС, ПФС или ОФС – ГФС, односно да се не води у регистру дисциплинских казни изречених за повреду прописа за слиједеће дисциплинске казне:

- Забрана вршења функција у периоду дужем од 3 (три) мјесеца

- Смјењивање руководства, искључење из клуба, или искључење из фудбалске организације.

Изречена дисциплинска санкција мора бити потврђена од стране Дисциплинске комисије ПФС Приједор.

ж) Лица која су правоснажно осуђена за кривична дјела против привреде, имовине и службене дужности као и лица правоснажно осуђена за кривична дјела сексуалне злоупотребе и искоришћавања дјетета и радње насиља у породици, или прекршаје у вези са спортом, не могу вршити функције овлашћеног лица или члана тијела Фудбалског савеза Републике Српске нити његових чланова.

1. Захтјеви ставова 1 г), д), ж) овог члана примјењује се на Генералног секретара и упосленике Администартивног секретаријата, Управни одбор може кроз организационе прописе за њих поставити даљње захтјеве.
2. Ако особа током свог мандата у ПФС Приједор престане испуњавати један од услова наведених у ставу 1. онда та особа одмах губи статус члана датог тијела.

**6. СКУПШТИНА**

**Највише тијело ПФС Приједор**

**Члан 20.**

1.Скупштина ПФС Приједор је највиши орган управљања и одлучивања ПФС Приједор.

2. Скупштина ПФС Приjeдор може засједати као редовна и као ванредна што је детаљно уређено Пословником о раду Скупштине.

3. Слиједећа лица се позивају да присуствују Скупштини:

 а. делегати Скупштине ПФС Приједор

 б. чланови Управног одбора ПФС Приједор

 в. почасни предсједници и почасни чланови ПФС Приједор

 г. Генерални секретар ПФС Приједор

 д. други позвани гости Скупштине или УО ПФС Приједор

4. Само делегати Скупштине ПФС Приједор имају право гласа на Скупштини ПФС Приједор.

 Остала лица која присуствују Скупштини немају право гласа.

Састав Скупштине ПФС Приједор

**Члан 21.**

Чланови Скупштине са правом гласа су:

1. 23 делегата и 10 замјенских делегата (када ступе на функцију делегата) правноваљано изабраних на Скупштинама чланица савеза.
2. Структура делегата се утврђује бодованјемсваког градског/општинског савеза сходно бројној заступљености клубова и степену рангираности клубова. Бодовање се врши на основу статуса клуба у такмичарској сезони изборног процеса на нивоу ГФС/ОФС.

Клуб који игра најнижи ранг такмичења добија 1.бод. Сваки сљедећи ранг изнад најнижег ранга такмичења доноси по један додатни бод. На основу тога се утврђује број бодова сваког ГФС/ОФС појединачно, те укупни бодови свих ГФС/ОФС. Од укупног броја бодова се утврђује проценат сваког појединог ГФС/ОФС. На основу тако утврђеног процента, од укупног броја 23 делегата, одређује се број делегата који припада сваком ГФС/ОФС.

Управни одбор, у складу са одредбама овог члана, благовремено доноси Одлуку о заступљености сваког ГФС/ОФС у скупштини ПФС Приједор.

**Делегати Скупштине**

**Члан 22.**

1. Скупштина ПФС Приједор бира 23 делегата и 10 замјенских делегата за мандат у трајању од 4 године у складу са Пословником о раду Скупштине ПФС Приједор.
2. Делегат који није у могућности да присуствује Скупштини из било ког разлога, мора се одмах јавити Генералном секретару ПФС Приједор, да би именовао замјену.

Након обавезних консултација са секретаром надлежног ОФС – ГФС, Генерални секретар ПФС Приједор именује замјенске делегате, након што од надлежног секретара добије званичну листу предложених замјенских делегата.

Такав именовани замјенски делегат присуствује Скупштини ПФС Приједор умјесто делегата који то није у могућности.

3. Делегат или замјенски делегат из става 1. овога члана треба бити изабран најкасније 15 дана прије одржавања Скупштине ПФС Приједор.

4. Делегату или замјенском делегату Скупштине мандат престаје одлуком Скупштине која га је бирала из сљедећих разлога:

а) подношења оставке,

б) настанка околности које онемогућавају обављање дужности према одредбама члана 19. Статута ПФС Приједор,

в) смрти.

5. У случају настанка околности код делегата или замјенског делегата прописаних одредбама става 4. овога члана, надлежна Скупштина ПФС треба покренути процедуру за избор новога делегата или замјенског делегата у преосталом трајању мандата Скупштине.

**Кворум присуства Скупштини**

**Члан 23.**

1. Скупштина (редовна и ванредна) може правоваљано доносити одлуке ако је присутно више од три четвртине (3/4) делегата.
2. У случају да није постигнут кворум, Скупштина засједа по истом дневном реду наредног дана на истом мјесту и у исто вријеме.

Овом другом засједању мора присуствовати апсолутна већина свих делегата да би се доносиле правоваљане одлуке.

**Надлежност Скупштине**

**Члан 24.**

1. Скупштина ПФС Приједор одржава се у складу са Пословником о раду Скупштине ПФС Приједор.
2. Скупштина има слиједеће надлежности:

 - усваја дневни ред

 - усваја и врши измјене и допуне Статута ПФС Приједор,

- усваја и врши измјене и допуне Пословника о раду Скупштине,

 - утврђује пословну политику,

 - доноси програм развоја и унапређења фудбалског спорта,

 - бира верификациону комисију,

 - бира два делегата као овјеривача записника,

 - бира кандидациону комисију,

 - бира записничара,

 **-** усваја записник са претходне Скупштине,

 - усваја извјештај Предсједника, Управног одбора и Правних тијела,

- прима, разматра и одобрава годишњи обрачун прихода и расхода, и буџет за слиједећу годину,

- разматра и усваја извјештај Надзорног одбора ПФС Приједор

 - бира и разрјешава дужности предсједника и два потпредсједника Савеза, који

 морају бити из различитих ОФС - ГФС

 - бира и разријешава дужности Предсједника и арбитре унутрашње арбитраже,

 - бира чланове Управног одбора ПФС Приједор , на приједлог мандатара,

 - бира и разрјешава чланове Правних тијела ПФС Приједор

 - бира и разријешава чланове Надзорног одбора,

- бира делегате у Скупштину ФСРС у складу са одлуком Управног одбора ФСРС о критеријима, броју и заступљености делегата у Скупштину ФСРС,

- предлаже кандидате за предсједника и чланове Управног одбора ФСРС

 - предлаже кандидате за чланове ИО ФС БиХ, из ФСРС

- предлаже кандидате за делегате у Скупштину и Управни одбор ФС БиХ из РС. Сваки подручни савез предлаже делегате у складу са Одлуком Управног одбора ФСРС о критеријима, броју и заступљености делегата у Скупштину и Управни одбор ФС БиХ из ФС РС.

 - предлаже чланове за правна тијела ФС БиХ из ФСРС,

 - предлаже кандидата за тужиоца ФС БиХ из ФСРС,

 - бира и разрјешава тужиоца и замјеника тужиоца ПФС Приједор,

 - искључење, пријем и суспензија чланова ПФС Приједор,

 - одлучује о распуштању ПФС Приједор,

 - додјељује почасно чланство,

 - додјељује награде и признања,

- разматра и доноси одлуке о приједлозима који износе чланови у вези са дневним редом по основу захтјева чланова

- усваја структуру такмичења на нивоу ПФС Приједор на приједлог Управног одбора ПФС Приједор

- усваја нова и укида постојећа такмичења на нивоу ПФС Приједор,

- одлучује о припајању и раздвајању и другим статусним промјенама.

1. Све потребне материјале по питањима која су у надлежности Скупштине ПФС Приједор, припрема УО ПФС Приједор уз подршку надлежних тијела и Генералног секретаријата.

**Редовна скупштина**

**Члан 25.**

1. Редовна Скупштина ПФС Приједор одржава се једном годишње.

Управни одбор ПФС Приједор одређује мјесто, датум и вријеме одржавања, те припрема нацрт дневног реда.

Скупштина се обично одржава у првој половини године.

1. Датум, мјесто и одржавање редовне Скупштине, те нацрт дневног реда морају бити достављени писменим путем члановима Скупштине ПФС Приједор, најкасније 15 дана унапријед, и то од стране Генералног секретара ПФС Приједор.
2. Приједлози за дневни ред и питања чланова ПФС Приједор морају бити достављени писменим путем Генералном секретару ПФС Приједор најкасније 30 дана прије сједнице Скупштине. Сваки приједлог мора бити јасно формулисан и укратко образложен.
3. Управни одбор разматра те приједлоге, и по потреби, у складу са њима уноси измјену у дневни ред.

 5. Кандидатуре за изборне функције морају бити достављене писменим путем у Секретаријат најмање 30 дана прије одржавања сједнице Скупштине

 6. Дефинитивни позив, дневни ред и по потреби, листа кандидата за изборе, морају бити достављени писменим путем члановима ПФС Приједор и члановима Скупштине 10 дана прије Скупштине, од стране Генералног секретара ПФС Приједор.

7. Дневни ред редовне Скупштине може се мијењати, под условом да се надполовична већина делегата од укупног броја делегата Скупштине и са правом гласа сагласе са таквим приједлогом.

8. Прије почетка Скупштине Комисија за верификацију, на основу извјештаја Генералног секретара, верификује да ли делегати редовне Скупштине, као и кандидати за неки орган или тијело ПФС Приједор испуњавају све услове из овог Статута и Пословника о раду Скупштине.

**Ванредна Скупштина**

**Члан 26.**

1. Ванредну сједницу Скупштине ПФС Приједор може тражити најмање једна половина делегата Скупштине.

2. Захтјев за сазивање ванредне сједнице Скупштине доставља се Предсједнику у писаној форми уз приједлог дневног реда са потписима чланова, који чине најмање половину броја делегата Скупштине.

3. Ванредна сједница се сазива најкасније у року од 30 дана од дана поношења захтјева, а уколико Предсједник не сазове ванредну сједницу Скупштине то могу учинити поносиоци захтјева.

4. О статусним промјенама усвојеним на ванредној сједници подаци се достављају судском и спортском регистру најкасније у року од 15 дана од дана усвојених промјена.

 5. Дневни ред ванредне Скупштине не може се мијењати.

**Предсједавајући Скупштине**

**Члан 27.**

1. Предсједник ПФС Приједор представља ПФС Приједор, предсједава Скупштином и сједницама Управног одбора ПФС Приједор .

2**.**  Скупштином предсједава Предсједник или, ако то није могуће први потпредсједник.

У случају одсутности првог потпредсједника, Скупштином предсједава други потпредсједник. Услучају одсутности и другог потпредсједника, Скупштина бира најстаријег члана Скупштине за предсједавајућег скупштином тог дана.

**Избори**

**Члан 28.**

1. Избори се врше тајним гласањем.
2. Друге одлуке доносе се дизањем руке све док Скупштина не одлучи другачије.
3. Није допуштено давање пуномоћи за гласање.
4. Празни или неважећи гласачки листићи се приликом бројања гласова не узимају у обзир.
5. Да би био изабран у првом кругу гласања, кандидат мора добити надполовичну већину од укупног броја чланова. У случају једнаког броја гласова или у случају да ни један од кандидата у првом кругу не добије довољан број гласова, прелази се на други круг гласања уз потребу да кандидат добије просту већину (највећи број изражених гласова).
6. Мандат чланова Управног одбора и чланова правних тијела почиње по завршетку изборне сједнице, а завршава се по завршетку слиједеће изборне Скупштине, сазване у четвртој години.
7. Избори чланова правних тијела ПФС Приједор обавља се у складу са истим изборним процесом описаним у овом члану.

**Кворум за доношење одлука**

**Члан 29.**

1. Скупштина ПФС Приједор доноси одлуке трочетвртинском (3/4) већином од укупног броја свих делегата Скупштине, када се разматрају слиједећа питања која су правоваљано најављена у дневном реду:
* Одлука о распуштању ПФС Приједор
* Одлука о промјени сједишта ПФС Приједор
* Када се одлучује о кадровским питањима и изборима органа и лица управљачких тијела на ванредној сједници Скупштине

1. Надполовичном већином од укупног броја чланова Скупштине, уз услов да већина садржи гласове делегата из најмање два ГФС/ОФС, одлучује се у слиједећим питањима:
* Усвајање Статута ПФС Приједор,
* Измјена и допуна Статута ПФС Приједор,
* Кадровска питања и избори,
* Измјена дневног реда Скупштине,
* Систем и структура такмичења
* Пријем, суспензија и искључење члана ПФС Приједор.
1. Скупштина у другим случајевима доноси одлуке надполовичном већином присутног броја чланова Скупштине.

**Одлуке и ступање на снагу**

**Члан 30.**

1. Број пребројаних важећих гласова одлучује о већини. Празни или неважећи гласачки листићи или било који други облик уздржавања се занемарује при израчунавању већине.
2. Одлука која тражи гласање доноси се подизањем руке, осим ако Скупштина не одлучи другачије.
3. Одлуке које донесе Скупштина ступају на снагу одмах, осим ако Скупштина не одлучи другачије.

**Записник**

 **Члан 31.**

1. Генерални Секретар предлаже записничара који ће водити записник на сједници Скупштине.

2. Записник овјеравају за то именовани делегати, у року од 15 дана од дана одржавања Скупштине. Записник се о томе доставља члановима Савеза и члановима Скупштине у року од 30 дана од дана одржавања сједнице Скупштине. Ако Секретаријат не прими никакав приговор у року од 15 дана након доставе записника, записник се сматра прихваћеним. Сви приговори прослијеђују се на сљедећу редовну Скупштину на којој се доноси дефинитивна одлука.

**Измјене Статута**

**Члан 32.**

1. Скупштина је задужена за измјене Статута.
2. Сви приједлози за измјене Статута Управни одбор члана или Управни одбор морају доставити Генералном секретаријату у писменом облику са кратким објашњењем.

**7. УПРАВНИ ОДБОР**

**Структура, састав**

**Члан 33.**

1. Управни одбор је извршно тијело ПФС Приједор, које обавља послове и задатке утврђене надлежношћу која је идентична са надлежношћу Управних одбора Спортских удружења утврђених према закону о спорту РС.
2. Управни одбор састоји се од 9 чланова:

а) предсједник

б) први потпредсједник

в) други потпредсједник

г) шест (6) редовних чланова

3. Број и структура чланова Управног одбора утврђује се на начин да сваки ГФС/ОФС делегира по 3 члана.

4. Генерални Секретар , именован од Управног одбора присуствује сједницама Управног одбора у савјетодавном својству и заштити доношења одлука у складу са прописима.

5. Предсједници комисија Управног одбора ПФС Приједор позивају се на сједницу Управног одбора ПФС Приједор, када се разматрају питања из дјелокруга рада одговарајуће комисије.

**Кандидатуре, мандат, замјена**

**Члан 34.**

1. Управни одбор се мора бирати путем избора.
2. Најкасније 30 дана прије изборне Скупштине, ОФС – ГФС Генералном секретару достављају листу кандидата (укључујући њихове биографије) за Управни одбор.
3. Мандат чланова Управног одбора изабраних на нивоу ПФС Приједор је четири године.
4. Сваки члан Управног одбора подлијеже реизбору.
5. Мандат члану Управног одбора престаје да важи у слиједећим случајевима:

а) смрти

б) оставке

в) разријешења

г) неспособности обављања дужности због тешке болести или несреће, према оцјени Управног одбора

д) аутоматске замјене због тога што члан Управног одбора није присуствовао састанцима како је наведено у члану 37. став 4. Статута ПФС Приједор

ђ) уколико се у току трајања мандата утврди да су наступиле околности из члана 19. став 1. тачка е и ж.

**Надлежност Управног одбора**

**Члан 35.**

1. Управни одбор има слиједеће надлежности:

- доноси смјернице за рад ПФС Приједор и асоцијација у свим аспектима фудбала у складу са Статутом, правилницима, одлукама, смјерницама ПФС Приједор,

- доноси одговарајуће одлуке и формира директиве везано за обавезе ПФС Приједор према ФС РС, ФС БиХ и међународне обавезе

- разматра и усваја Правилнике из одређених области ПФС Приједор на приједлоге својих сталних Комисија

- усваја организационе прописе Генералног секретаријата

- верификује Одлуке Комитета за хитна питања ПФС Приједор

 - доноси Пословник о своме раду и раду комисија ПФС Приједор,

 - доноси програме развоја и унапређења фудбала на нивоу ПФС Приједор и у непосредној сарадњи са ФСРС и усклађује са тим да даје упутства асоцијацијама

 - доноси приједлог буџета ПФС Приједор и припрема материјале за завршни рачун и за обрачун прихода и расхода

 - усваја и доноси измјене прописа на нивоу ПФС Приједор

 - усваја и мијења правила која су везана за такмичења која се играју под покровитељством ПФС Приједор, укључујући регистрације играча и службених лица

 - доноси календар такмичења на нивоу ПФС Приједор,

 - предлаже Скупштини ПФС Приједор увођење нових и укидање старих такмичења на нивоу ПФС Приједор

 - доноси правила - пропозиције за организацију такмичења на нивоу ПФС Приједор,

 - именује и разрјешава стручна лица репрезентације ПФС Приједор,

 - именује и распушта предсједнике и потпредсједнике и чланове сталних и привремених комисија,

 - дефинише услове за избор секретара,

 - именује Генералног секретара на приједлог предсједника који дужност обавља волонтерски,

 - надзире рад Секретаријата у складу сазаконским оквирима и Одлукама ПФС Приједор,

 - предлаже Скупштини кандидате за статус почасног предсједника и почасних чланова,

 - благовремено доноси Одлуку о заступљености сваког ГФС/ОФС у скупштини ПФС Приједор и Скупштини ФСРС и ФС БиХ, у складу са одредбама члана 21. Статута.

 - бира и разрјешава органе који воде такмичење - комесаре (комесар за такмичење, комесар за суђење, дисциплинска комисија)

 - предлаже нова такмичења и предлаже укидање постојећих такмичења на нивоу ПФС Приједор до слиједеће редовне сједнице Скупштине ПФС Приједор.

 - припрема и сазива редове и ванредне сједнице Скупштине ПФС Приједор

 - разријешава чланове тијела ПФС Приједор

 - доноси Одлуку о захтјевима за понављање поступка и ванредно ублажавање казни

 - успоставља привремене комисије, ако су потребне и у било које вријеме

 - разматра и усваја извјештаје привремених и сталних Комисија УО ПФС Приједор и Генералног секретаријата

 - привремено суспендује члана ПФС Приједор до наредне Скупштине

 - надзире рад Секретаријата у складу са законским оквирима и Одлукама ПФС Приједор

 - именује за преостали мандат, а до прве наредне Скупштине Предсједника, Првог Потпредсједника, Другог Потпредсједника, у случају упражњеног мјеста.

2. Управни одбор одлучује и о свим осталим питањима која нису у надлежности неког другог статутарног тијела ПФС Приједор.

**Сједнице и дневни ред**

**Члан 36.**

1. Управни одбор састаје се по правилу једном мјесечно. Сједницу сазива и њоме предсједава Предсједник.

Генерални секретар такве позиве шаље свим члановима,са датумом, мјестом и временом одржавања најмање седам (7) дана прије састанка.

На писмени захтјев 1/3 чланова, Предсједник је дужан сазвати сједницу Управног одбора, која се мора одржати у наредних седам (7) дана.

1. Чланови Управног одбора ПФС Приједор могу доставити Генералном секретару теме за дневни ред, укључујући и кратко образложење, најмање десет (10) радних дана прије одржавања сједнице.
2. Генерални секретар, коначни дневни ред који је одобрио Предсједник, доставља члановима УО ПФС Приједор најмање седам дана прије сједнице.
3. Сједница Управног одбора није отворена за јавност. Управни одбор може позвати трећа лица да присуствују сједници Управног одбора. Трећа лица немају право гласа, али им је дозвољено да изразе своје мишљење уз дозволу Управног одбора.
4. Генерални секретар присуствује сједницама Управног одбора у консултативном својству.

**Кворум присуства**

**Члан 37.**

1. Управни одбор има кворум када сједници присуствује већина укупног броја чланова, односно пет (5) чланова.
2. Ако се не постигне овај кворум, Управни одбор се аутоматски мора састати наредног радног дана на истом мјесту и у исто вријеме, да би разматрао исти дневни ред.
3. На поновљеној сједници Управни одбор може правоваљано доносити одлуке ако је присутно најмање (4) члана.
4. Ако члан Управног одбора ПФС Приједор не приствује на најмање три прописно сазвана састанка током исте календарске године, Управни одбор мора разријешити таквог члана и покренути процедуру замјене таквог члана одговарајућим чланом који представља ОФС – ГФС из којег је разријешени члан, а све то до наредне Скупштине.
5. Ако члан Управног одбора напусти прописано сазвани састанак без оправданог разлога, Управни одбор може, на основу свог дискреционог права, разријешити таквог члана и замијенити га у складу са одредбама става 4. овог члана.

**Кворум за доношење Одлука и ступање на снагу**

**Члан 38.**

1. Предсједник и чланови Управног одбора не учествују у доношењу одлука по било којој теми или питању које се односи на њихову функцију на нивоу ГФС – ОФС , или на нивоу клуба чији је члан.
2. Управни одбор доноси Одлуке надполовичном већином гласова од укупног броја чланова, уз услов да већина садржи гласове чланова из најмање два ГФС/ОФС. **Глас предсједника одлучује у случају једнаког броја гласова.**
3. Управни одбор доноси одлуке само о оним темама које су правноваљано стављене на дневни ред.
4. Одлуке Управног одбора ступају на снагу одмах осим акоУправни одбор одлучи другачије.

**Комитет за хитна питања ПФС Приједор**

**Члан 39.**

1. Комитет за хитна питања ПФС Приједор бави се свим питањима која траже да буду ријешена одмах, између два састанка Управног одбора.
2. Комитет за хитна питања представљају три (3) члана:

а) Предсједник УО ПФС Приједор

б) Први потпредсједник УО ПФС Приједор

в) Други потпредсједник УО ПФС Приједор

1. Генерални секретар, по захтјеву Предсједника, сазива састанак Комитета за хитна питања.

Ако се састанак не може сазвати у одговарајућем временском року, одлуке се могу доносити и другим средствима комуникације (телефон, факс, електронска пошта и сл).

1. Генерални секретар задужен је за администрацију Комитета за хитна питања и може присуствовати сједницама у савјетодавном својству. Исти пружа административну подршку и води записник на тим сједницама, који подноси свим члановима Управног одбора у року од седам дана.

**Надлежност и одлучивање**

**Члан 40.**

1. Комитет за хитна питања овлаштен је да доноси Одлуке о хитним питањима а која улазе у надлежност Управног одбора.
2. Комитет за хитна питања доноси ваљане Одлуке, ако сви именовани чланови присуствују састанку или су укључени у процес одлучивања. Одлука је донесена ако је подрже најмања два члана.
3. Ако се не одлучи друкчије таква одлука ступа на снагу одмах.
4. На наредној сједници УО Предсједавајући Комитета за хитна питања ПФС Приједор обавјештава све чланове УО о одлучивању и одлукама, као и о извршењу тих одлука.

**Предсједник ПФС**

**Члан 41.**

1. Предсједник представља и заступа Савез.
2. Он је првенствено задужен:

а) провођење Одлука које доноси Скупштина и Управни одбор, као и Комитет за хитна питања, путем Генералног секретаријата.

б) осигуравање дјелотворног функционисања тијела ПФС Приједор, да би се остварили циљеви описани у овом Статуту и програмима које одобри Скупштина или неко друго тијело

 в) надзире рад Генералног секретаријата,

г) одржавање односа између ПФС Приједор и његових чланова, као и ФСРС, ФС БиХ, ФИФА и УЕФА, свих других чланова савеза, као и политичких власти и свих других организација

3. Само Предсједник може предложити именовање и разријешење Генералног секретара

4. Уз учешће Генералног секретара, Предсједник сазива и припрема састанке Скупштине, Управног одбора, као и Комитета за хитна питања, којима и предсједава

5. Предсједник координира рад Скупштине,Управног одбора, Комитета за хитна питања,

те рад правних тијела, сталних и привремених комисија

6. У случају неријешеног гласања на Управном одбору Предсједников глас је одлучујући

7. Предсједник и два потпредсједника који морају бити из различитих ГФС – ОФС бира Скупштина ПФС Приједор на период од четири (4) године, уз могућност поновног избора.

8. Избор предсједника ПФС Приједор врши се у складу са одредбама члана 28. ставови 1.,2.,3.,4.и 5. Статута ПФС Приједор.

9. Кандидатура за предсједника мора бити достављена путем матичног ОФС - ГФС писменим путем у Секретаријат савеза најкасније 30 дана прије одржавања сједнице Скупштине ПФС Приједор.

10. У случају спријечености Предсједника, мијења га Први потпредсједник, а у случају његове спријечености мијења га Други потпредсједник.

11. У случају оставке Предсједника или његове дефинитивне спријечености да у будуће обавља ту дужност, дужност Предсједника обавља Први потпредсједник до сазивања прве ванредне Скупштине, у случају оставке Првог потпредсједника или његове дефинистивне спријечености да у будуће обавља ту дужност, дужност Предсједника обавља Други потпредсједник, у случају оставке Другог потпредсједника или његове дефинистивне спријечености да у будуће обавља ту дужност, Скупштина бира новог Предсједника, чији мандат траје до краја мандата Управног одбора.

12. Предсједник је овлаштени потписник, осим ако на приједлог предсједника није одређено друго лице које треба именовати Управни одбор ПФС Приједор.

**Разријешење појединаца или тијела**

**Члан 42.**

1. Скупштина може разријешити појединца или тијело ПФС Приједор. Управни одбор може разријешење појединца или тијела ставити на дневни ред Скупштине. Управни одбор може привремено разријешити појединца или тијело, што одмах ступа на снагу, ако је такво лице починило кршење Статута, прописа или Одлука донесених на основу Статута, или извршило тешко кривично дјело. Члан Управног одбора може поднијети приједлог да се такав захтјев за разријешење стави на дневни ред Управног одбора или Скупштине.
2. Захтјев за разријешење мора бити оправдан, а доставља се члановима ПФС Приједор заједно са дневним редом.
3. Појединац или тијело имају право да траже изјашњење у своју одбрану. Ако је појединац делегат у Скупштини ПФС Приједор или члан Управног одбора ПФС Приједор, исти нема право гласања и током процеса гласања мора напустити просторију.
4. Ако се захтјев за разријешење подржи, Скупштина или Управни одбор Одлуку доносе тајним гласањем. Да би се такав захтјев усвојио, потребна је надполовична већина од укупног броја чланова.
5. Појединац или тијело који су разријешени морају се одмах разријешити својих дужности. Такав појединац или тијело замјењује се у складу са Статутом.

**8. КОМИСИЈЕ**

**Члан 43.**

 1. Сталне комисије **ПФС Приједор су савјетодавна тијела Управног одбора:**

 - Комисија за финансије и маркетинг

 - Комисија за такмичење

 - Техничка комисија

 - Комисија за спортску медицину

 - Комисија за судије

 - Комисија за омладински фудбал

 - Комисија за женски фудбал

 - Комисија за мали фудбал

 - Комисија за статус играча

 - Комисија за прописе

 - Комисија за стадионе и безбједност

 - Комисија за медије

1. Управни одбор може по потреби оснивати нове, сталне или привремене комисије ради рјешавања посебних питања на одређени период. Он одређује састав и дефинише одговарајућа права и дужности.
2. Свака стална или привремена комисија има 3 чланa укључујући и Предсједника и Потпредсједника.
3. Управни одбор ПФС Приједор због ефикасности и рационалности у раду може умјесто предвиђених комисија именовати инoкосне органе - комесаре за одређене области.
4. Послови и задаци , начин формирања , рада и одлучивања органа Управног одбора ближе се одређују у Пословнику о раду органа и осталим актима Савеза

**Састав и именовање комисија**

**Члан 44.**

1. Предсједника и чланове сваке сталне и привремене комисије именује Управни одбор на мандат у трајању од четири године , уз могућност поновног избора.

 2. У основи састав чланова сталних и привремених комисија треба да чини

 Предсједник, Потпредсједник и одређен број чланова.

**Сједнице, одлуке и друге одредбе**

**Члан 45.**

1. Предсједник представља комисију. Након консултација са Генералним секретаром, он одређује датуме сједница. Предсједник је одговоран да комисија обавља своје послове и да о томе редовно информише Управни одбор .
2. Комисије доносе Одлуке надполовичном већином од укупног броја чланова.
3. Комисија има савјетодавну улогу према Управном одбору. Управни одбор може потврдити или измијенити одлуке које донесу комисије у поступку према одредбама Правилника ФСРС.
4. Управни одбор утврђује циљеве и задатке сваке комисије према Пословнику којег утврђују та тијела.

**9. СЕКРЕТАРИЈАТ**

**Задаци Секретаријата**

**Члан 46.**

 1. Секретаријат је стални професионални административни орган ПФС Приједор.

2. Секретаријат има карактер стручне службе, која обавља административне, стручне , финансијске, организационе и сличне послове за потребе ПФС Приједор.

 3. Средства за рад секретаријата обезбјеђује Подручни фудбалски савез Приједор.

4. Секретаријатом руководи Предсједник ПФС Приједор и Генерални секретар.

**Одговорности**

 **Члан 47.**

1.Секретаријат је одговоран за административна питања као што су:

- Провођење Одлука статутарних тијела ПФС Приједор,

- Управљање и исправно вођење рачуноводства ПФС Приједор,

- Припремање сједница Скупштине,Управног одбора , сталних и привремених комисија,

- Вођење записника на сједницама Скупштине, Управног одбора , Комитета за хитна питања, сталних и привремених комисија,

- Контакти са јавношћу, путем Предсједника и Генералног секретара

- Помоћ и подршка члановима ПФС Приједор.

2. Организација, као и права и обавезе Секретаријата дефинисани су организационим прописима, по приједлогу Предсједника иГенералног секретара.

**Генерални секретар**

**Члан 48.**

1. Генерални секретар је одговорни администартивни радник Секретаријата. Именује га Управни одбор као волонтерског радника, на приједлог Предсједника ПФС Приједор.
2. Генерални секретар присуствује сједницама статутарних тијела ПФС Приједор у савјетодавном својству.

**10. ФИНАНСИЈЕ**

**Фискална година, буџет и одговорности**

**Члан 49.**

1. Фискална година савеза почиње 1. јануара и завршава се 31.децембра.
2. За сваку финансијску годину технички секретар ПФС Приједор припрема буџет прихода и расхода, и доставља га Управном одбору на преглед.
3. Коначна верзија се подноси Скупштини на сагласнот, укључујући финансијске извјештаје и обрачун добити и губитака за прошлу календарску годину.
4. О ванредним трошковима који нису предвиђени буџетом, привремено одлучује Управни одбор, а о оправданости тих трошкова одлучује Скупштина ПФС Приједор.
5. Технички секретар је задужен за рачуноводство и књиговодство ПФС Приједор које мора бити у складу са државним законодавством.

**Ревизија рачуноводства**

**Члан 50.**

1. ПФС Приједор мора имати рачуноводство.
2. Воде се рачуноводствене књиге. Обрачун се закључује једном годишње.
3. Скупштинабира Надзорни одбор који број три (3) члана на мандатни период од четири године који врши ревизију обрачуна и подноси о томе подноси писмени извјештај Скупштини на усвајање.

**11. ПРИХОДИ И РАСХОДИ ПФС Приједор**

**Приходи и расходи**

**Члан 51.**

1. Средства ПФС Приједор остварују се из фудбалске и ванфудбалске дјелатности.
2. ПФС Приједор се финансира из сљедећих извора:

а) спонзори,

б) финансијска помоћ,

в**)** приход од изречених казни

г) котизације, чланарине и таксе чланова савеза, клубова, судија, тренера и осталих службених лица,

д) остали приходи.

2.Средства из прихода ПФС Приједор могу се користити искључиво за развој фудбала, а у складу са циљевима и задацима ПФС Приједор.

1. Из прихода ПФС Приједор се финансирају слиједеће активности:

а) организација репрезентативних утакмица ПФС Приједор

б) развој омладинског и женског фудбала, као и малог фудбала

в) рад Статутарних тијела ПФС Приједор

г) рад Секретаријата ПФС Приједор

д) активности чланова ПФС Приједор

ђ) обука/едукација кадрова

е) услуге које пружају други (штампање, станарина, ПТТ и сл)

ж) рекламе, поклони, субвенције и др.

з) планирање активности чланова савеза

и) други трошкови који су планирани у буџету и у складу са циљевима које остварује ПФС Приједор

ј) трошкови ОФС – ГФС који су планирани у буџету а за развој истих

**Финансијски принципи**

**Члан 52.**

1. ПФС Приједор организује, води књиговодство, финасијске и комерцијалне послове у складу са усвојеним буџетом и поштујући рачуноводствене и финансијске прописе РС.

**12. МЕДИЈИ**

**Телевизијски и радио преноси**

**Члан 53.**

1. За утакмице које се играју унутар ПФС Приједор примјењују се правилници које је донио ФСРС и ФС БиХ.

**13. ТАКМИЧЕЊА**

**Такмичења на нивоу ПФС Приједор**

**Члан 54.**

1. ПФС Приједор је одговоран за формирање, организацију и укидање свих такмичења на нивоу ПФС Приједор у којима учествују клубови са ПФС Приједор.
2. ПФС Приједор може пренијети дио своје одговорности на асоцијације (Градске - Општинске Савезе).
3. Такмичења ПФС Приједор су слиједећа: Првенство у мушком, женском и малом фудбалу, футсалу, првенство млађих категорија као и КУП такмичење.

***Такмичења ФСРС и посебна заштита дјеце***

Члан 55.

1. Фудбалски савез Републике Српске организује највише (савезне) степене такмичења за сениорски и омладински фудбал у категорији мушкараца и жена, куп такмичења за мушкарце и жене у сениорској конкуренцији, највише (савезне) степене такмичења у Футсалу, као и куп такмичења у Футсалу, а што је све дефинисано одговарајућим правилницима ФСРС.
2. У складу са овим Статутом сва остала такмичења су у надлежности Подручних – Градских – Општинских фудбалских савеза.
3. Сва лица (физичка и правна) у спортском систему ФСРС дужна су са посебном пажњом супростављати се и пријавити све врсте злоупотреба, злостављања, дискриминације и насиља над дјецом у оквиру такмичења и тренажног процеса у фудбалском спорту Републике Српске.
4. Лицима правоснажно осуђеним за кривична дјела сексуалне злоупотребе и искоришћавања дјеце и радње насиља у породици и породичној заједници на штету дјетета, не могу обављати стручно-васпитни рад са дјецом унутар ФСРС.
5. Све спортске организације унутар ФСРС, а посебно клубови, обавезни су приликом пријема у радни однос или ангажовања неког лица за обављање послова у фудбалском спорту који доводе до контакта са дјецом, затражити податке из претходног става овог члана од надлежног органа који води ту евиденцију.
6. Изјаву о приступању, односно учлањењу у фудбалски клуб, дијете даје уз сагласност родитеља, усвојитеља или старатеља у писаној форми.
7. Фудбалски савез утврђује форму и начин давања писмене сагласности из претходног става овог члана.

**Домаће и међународне утакмице и такмичења**

**Члан 56.**

1. Свако такмичење или турнир организован у ПФС Приједор на

 међународном и међу асоцијацијском нивоу, подлијеже одобрењу од

 стране ПФС Приједор, ФСРС и ФС БиХ.

 2. Свако такмичење или турнир организован на територију ПФС Приједор

 подлијеже одобрењу од стране Управног одбора ПФС Приједор

3. Свако такмичење или турнир организован у ПФС Приједор на нивоу

 једне асоцијације подлијеже одобрењу од стране надлежне асоцијације.

 **Правила такмичења**

**Члан 57.**

1. Управни одбор доноси пропозиције за такмичење на нивоу ПФС Приједор и за друга такмичења која су у његовој надлежности.
2. Услов за учествовање у такмичењу је да клуб прихвата Статут ПФС Приједор и остала општа акта ПФС Приједор која су у складу са Статутом.
3. Без изричитог одобрења ПФС Приједор, ФСРС и ФС БиХ, клубови који су чланови ПФС Приједор не могу играти против клубова који нису чланови ПФС Приједор.

**Комбинације и савези клубова**

**Члан 58.**

1. Свака лига или било која друга група клубова удружених у ПФС Приједор мора бити подређена и призната од стране ПФС Приједор.
2. Статути и правилници таквих удружења претходно морају добити сагласност Управног одбора.
3. Чланови ПФС Приједор и њихови клубови не могу формирати никакве комбинације или савезе без претходног одобрења Управног одбора ПФС Приједор.
4. ОФС и ГФС и њихови клубови не могу формирати комбинације или савезе без претходног одобрења Управног одбора ПФС Приједор.
5. Без изричитог одобрења ПФС Приједор, клубови који су учлањени у ПФС Приједор, ФСРС и ФС БиХ, не могу играти против било којег клуба који није директни члан ПФС Приједор, ФСРС и ФС БиХ путем признатих ПФС. Исто се мора поштовати и када се игра против страног клуба. Такви противници могу директно или индиректно бити учлањени у један од ФИФА-иних савеза чланова.

**14.ПРАВНА ТИЈЕЛА**

**Члан 59.**

1. Прaвна тијела Савеза су:

- Дисциплинска комисија

 - Апелациона комисија

 - Тужилац и замјеник тужиоца

2. Правна тијела ПФС Приједор, изузимајући тужиоца, броје: 3 члана (дисциплинска комисија) и 5 чланова (апелациона комисија)

3. Чланови правних тијела не могу истовремено бити чланови Управног одбора ни било које сталне или привремене комисије.

4. Предсједника и чланове правних тијела бира Скупштина у трајању од четири године, уз могућност поновног избора.

5. У случају спријечености, на слиједећој редовној сједници Скупштине бира се замјена за преостало трајање мандата.

6. Одговорности и Пословник о раду правних тијела утврђује се у складу са Дисциплинским правилником ФСРС. Тај пословник доноси тијело од четири члана који представљају оба правна тијела и међу којима је изабрани предсједник.

7. Чланови се морају суздржати од гласања који се односе на њихове Градске - Општинске фудбалске Савезе или на клуб којем припадају.

**Сазивање састанака, кворум присуства и одлучивање**

**Члан 60.**

1. Предсједавајући сваког правног тијела сазива састанак и води рачуна о принципу независности чланова и о појави сукоба интереса члана у раду по конкретном питању које је на дневном реду правног тијела.
2. Чланови правног тијела морају присуствовати састанцима и учествовати у процесу одлучивања путем обавезног гласања.
3. Кворум присуства за правна тијела су најмање два, односно три од позваних чланова за текуће предмете. Ако се не постигне кворум присуства, у року од наредних седам дана сазива се нови састанак, гдје је кворум присуства најмање присуство два, односно три члана од укупног броја чланова.
4. На састанцима одлуке се доносе ако их подржи најмање половина од укупног броја чланова. У случају неријешеног гласања, одлучујући глас има предсједавајући.
5. Ако ваљано позван члан не присуствује састанку без оправданог разлога или не гласа, на два узастопна састанка предсједавајући може покренути процедуре за његову промјену.
6. Предсједавајући обавјештава Управни одбор о покренутој процедури замјене, а Управни одбор може привремено ријешити функције таквог члана, што одмах ступа на снагу.

Управни одбор ће на наредној редовној или ванредној Скупштини захтијевати да се гласа о разријешењу таквог члана и именује новог члана.

1. Општински – Градски фудбалски савези, као и њихова Удружења могу, ако немају капацитета да изаберу чланове Правних тијела, да одлуком своје Скупштине надлежности из члана 94. Дисциплинског правилника ФСРС пренесу у надлежности Правних тијела ПФС Приједор.

**Дисциплинска комисија**

**Члан 61.**

1. Дисциплинска комисија састоји се од три члана.
2. Предсједник дисциплинске комисије мора бити дипломирани правник.
3. Функционисање овог правног тијела руководи се Дисциплинским правилником ФСРС.

**Апелациона комисија**

**Члан 62.**

1. Апелациона комисија састоји се од пет чланова.
2. Предсједник Апелационе комисије обавезно мора бити дипломирани правник.
3. У правилу, одлуке се доносе у присуству свих чланова.

4. Апелациона комисија задужена је за разматрање жалби против одлука Дисциплинске и Такмичарске комисије које нису проглашене коначним у складу са Дисциплинским и Такмичарским прописима.

**Тужилац Савеза**

**Члан 63.**

1.ПФС Приједор има тужиоца и замјеника тужиоца који обавезно морају бити дипломирани правници.

2. Тужилац заступа интересе ПФС Приједор у дисциплинским поступцима.

3. Предсједник и два потпредсједника, те предсједавајући правних тијела ПФС Приједор могу тражити да тужилац поведе истрагу.

4. Тужилац има право уложити жалбу на одлуку Дисциплинске комисије, и реаговати на одлуке Апелационе комисије.

**15. ДИСЦИПЛИНСКА ПРАВИЛА**

**Члан 64.**

**Дисциплинске мјере могу бити изречене за неспортско понашање, повреду Правила игре и прекршај Статута ПФС Приједор, ФСРС, ФС БиХ, ФИФА и УЕФА.**

**Члан 65.**

1. Дисциплинским правилником ФСРС прописују се мјере и поступци за кажњавање фудбалских и стручних организација, њихових клубова и удружења, савеза и других организација и органа, функционера, играча, фудбалских судија, стручних и техничких руководилаца клубова, службених лица (делегата, посматрача и контролора) који прекрше Правила фудбалске игре и спортског понашања, или се огријеше о Статут и остала нормативна акта Савеза, или на било који други начин прекрше дисциплину и штете угледу фудбалског спорта.
2. Дисциплинска комисија ПФС Приједор доноси мјере према члановима Савеза за грубе повреде Статута и других аката
3. Управни одбор доноси слиједеће мјере за повреду Статута ПФС Приједор : суспендовање органа Савеза, асоцијације, клуба,у складу са Дисциплинским правилником ФСРС , одређивање привременог руковођења Савезом, асоцијацијом, клубом у одређеном року, расписивање избора за органе Савеза, асоцијације, клуба у одређеном року, и брисање чланова Савеза.
4. Управни одбор може суспендовати једног од својих чланова или члана правног тијела до одржавања слиједеће Скупштине, ако се докаже да је крив за тешке пропусте у обављању својих задатака или да је неисправно поступао. Дефинитивну суспензију изриче Скупштина.
5. Управни одбор може донијети одлуку о суспензији чланова комисија те им именовати замјену за преостало трајање мандата.
6. Одлуке о суспензији и искључењу могу се донијети ако их подржи надполовична већина која се састоји од укупног броја чланова Управног одбора односно од надполовичне већине чланова укупног броја Скупштине. Чланови на које се одлука односи имају се право бранити, али се морају суздржати од гласања.

**Дисциплинске мјере**

**Члан 66.**

**Одредбе Дисциплинског правилника ће се примјењивати на:**

**а)** играче,

**б**) клубове, њихове тимове, функционере и чланове,

ц) стручне и техничке руководиоце тимова – клубова,

д) фудбалска руководства и њихове функционере,

е) делегате, судије, посматраче и контролоре.

Казна ће се изрећи без обзира да ли је учинилац прекршаја у вријеме изрицања казне још увијек члан руководства, односно члан клуба.

1. **За играче:**

**а)** опомена,

б) новчана казна,

ц) забрана играња одређеног броја утакмица,

д) забрана играња на одређено вријеме,

е) искључење из клуба,

ф) искључење из фудбалске организације**.**

1. **За функционере, стручне и техничке руководиоце, тренере и судије:**

**а)** опомена,

б) новчана казна,

ц) забрана вршења функција одређено вријеме,,

д) забрана вршења суђења одређеног броја утакмица,,

е) искључење из клуба или руководства,

ф) искључење из фудбалске организације**.**

1. **За руководства фудбалских организација:**

a) опомена,

б) новчана казна,

ц) смјењивање са функције,

д) забрана вршења функција на одређено вријеме

**4.** **За клубове:**

**а**) опомена,

б) новчана казна,

ц) забрана одигравања утакмица у иностранству,

д) забрана одигравања утакмица на одређено вријеме на одређеном игралишту или свим игралиштима одређеног региона,

е) забрана играња уз присуство гледалаца,

ф) одузимање бодова,

г) негативни бодови,

х) враћање у нижи ранг такмичења.

**Члан 67.**

1. Правна тијела овлаштена су за изрицање дисциплинских мјера заједно са образложењем.
2. Дисциплинске мјере могу бити изречене за појединачне случајеве.

3. Сва лица у дисциплинском поступку унутар ФСРС имају право на:

 а) вођења поступка без одугловачења и са што мање трошкова,

 б) независност,

 в) стручност и непристрасног органа који одлучује о одговорности,

 г) браниоца о личном трошку,

 д) изјашњење и извођење доказа,

 ђ) образложену одлуку у писаној форми,

 е) жалбу.

**16. СПОРОВИ**

**Члан 68.**

1. ПФС Приједор и његови чланови, клубови, играчи, службена лица и други учесници у организованом фудбалу могу у коначној инстанци сваки спор домаћег карактера који произилази или је везан за Статут ПФС Приједор, ФСРС и ФС БиХ, прописе, директиве и одлуке донесене у вези са њима, као и спорове везане за било који Уговор, поднијети на искључиву надлежност ЦАС-а у Лозани.
2. ЦАС остаје признати арбитражни трибунал ФС БиХ, ФСРС и ПФС Приједор све док спортска организација не успостави, у складу са законодавством БиХ, одговарајући арбитражни трибунал за територију БиХ, која задовољава минималне захтјеве ФИФА-е и УЕФА-е.
3. ЦАС доноси коначна рјешења у споровима, уз искључење било којег редовног суда, осим ако то није експлицитно забрањено важећим законима БиХ.
4. У случајевима када је Одлука статутарног тијела ПФС Приједор, ФСРС или ФС БиХ постала коначна и нема других доступних правних лијекова, страна која има правног интереса, може жалбу на такву одлуку поднијети ЦАС-у, уз искључење жалбе пред било којим редовним судом.
5. Ако се стране не договоре другачије, пред ЦАС-ом важе закони Швајцарске.
6. ЦАС неће разматрати жалбе у овим питањима:

а) жалбе у вези са кршењем Правила фудбалске игре

б) жалбе на суспензије до четири утакмице или до три мјесеца

в) жалбе на одлуке које донесе независни и прописно формирани арбитражни трибунал Савеза или чланице Савеза.

г) што се тиче ФИФА-иних одлука о међународним споровима, примјењују се релевантне одредбе ФИФА-иног Статута.

**Надлежност**

**Члан 69.**

1. ПФС Приједор, његови чланови, играчи, службеници и агенти за утакмице и играче своје спорове неће подносити редовним судовима, осим ако то није конкретно предвиђено овим Статутом и ФИФА-иним прописима.

Свако неслагање ће се подносити на надлежности ФИФА-е, УЕФА-е, ФС Бих, ФСРС или ПФС Приједор.

1. ПФС Приједор је надлежан у интерним домаћим споровима, тј.споровима између странака које припадају ПФС Приједор. ФИФА је надлежна у међународним споровима.

**17. ОПШТИ АКТИ САВЕЗА**

**Члан 70.**

1. Општа акта ПФС Приједор су Статут, правилници, одлуке, закључци и пословници о раду, препоруке и др.
2. Статут је основни општи акт савеза.
3. Правилници су општи акти којима се уређују поједина шира подручја рада ПФС Приједор.
4. Одлуке су општи акти којима се уређују конкретна питања рада органа ПФС Приједор.
5. Препоруке су писмени акти којима се одређује остваривање задатака на појединим програмским подручјима рада.
6. Закључци су ставови органа о појединим конкретним питањима рада.
7. Пословници о раду органа ПФС Приједор су општи акти којима се одређују задаци, састав и начин рада појединих органа и радних тијела ПФС Приједор.
8. Доношењу Статута и Правилника, као општих аката, претходи организована распарава о приједлогу свих аката која траје по правилу најмање мјесец дана.

**18. ЗАВРШНЕ ОДРЕДБЕ**

**Важећи закони и територијална надлежност**

**Члан 71.**

1. У свим случајевима када је то потребно, поред овог Статута, правилника, директива и пословника Скупштине ФСРС, као и поред одлука надлежних тијела ПФС Приједор, примјењиват ће се прво одговарајући Статути ПФС Приједор, ФСРС, ФС БиХ, ФИФА и УЕФА, прописи и директиве, супсидијарни пропис, прије примјене законодавства РС и БиХ.

**Материја која није обухваћена Статутом**

**Члан 72.**

1. Управни одбор ПФС Приједор, овлаштен је да одлучује о свим питањима која нису обухваћена овим Статутом. Он одлучује у складу са позитивним законским прописима.
2. Одлуке могу ступити на снагу тек након што их одобри Скупштина ПФС Приједор.

**Престанак рада и распуштање ПФС Приједор**

**Члан 73.**

1. ПФС Приједор престаје са радом доношењем одлуке од стране Скупштине ПФС Приједор.
2. У случају престанка рада и распуштања ПФС Приједор његова имовина се предаје на чување Савјету за спорт општине Приједор или Министарству за спорт и омладину РС. Ни у ком случају, чланови савеза не могу имовину Савеза раздијелити међу собом.
3. Савјет за спорт општине Приједор или Министарство за спорт и омладину РС ће ту имовину чувати са пажњом доброг домаћина до поновне успоставе ПФС Приједор

**Усвајање Статута**

**Члан 74.**

1. Статут је усвојен на сједници Скупштине ПФС Приједор одржаној 31.01.2024.

године у Приједору.

 2. Усвајањем овог Статута престаје да важи Статут ПФС Приједор усвојен на Скупштини дана 30.07.2022.године.

**Ступање на снагу**

**Члан 75.**

1. Статут ступа на снагу даном доношења и исти се има објавити у Службеном гласнику ПФС Приједор.

**Обавеза прилагођавања Статута**

**Члан 75.**

1. Обавезују се ОФС и ГФС , као и њихови чланови и клубови, да своје статуте и друге акте прилагоде, у складу са овим Статутом најкасније у року од шест мјесеци од ступања на снагу овог Статута.
2. Сва надлежна Статутарна тијела ПФС Приједор дужна су своје акте, правилнике, пословнике, описе послова и задатака прилагодити у складу са овим Статутом најкасније у року од три (3) мјесеца од дана ступања на снагу овог Статута.

Тачност усвојеног Статута потврђује:

 Предсједник:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 / Мандић Миле /